Dame i gospodo, poštovani gosti, cijenjeni poslanici, predstavnici medija, otvaram konstituirajuću sjednicu Predstavničkog doma Parlamenta Bosne i Hercegovine. Kolegij Predstavničkog doma prethodnog saziva odlučio je da sazove ovu sjednicu na osnovu člana 2. stav (2) Poslovnika Predstavničkog doma Parlamenta BiH, a na osnovu stava (3) istog Poslovnika ... privremeni predsjedavajući do izbora novog predsjedavajućeg ovoga doma je najstariji izabrani poslanik u novom sazivu. Ja sam ovo prihvatio sa zadovoljstvom. Izuzetna mi je čast i ovo je prvi put u istoriji Parlamenta BiH, od Dejtonskog sporazuma do danas, da jedna osoba kao što sam ja ne samo da je poslanik u ovom parlamentu nego, evo, sticajem okolnosti i prvi privremeni predsjedavajući. Ovo još jednom govori da smo mi spremni za Evropu jer se na ovaj način izuzetno cijene i poštuju prava i Konvencije o pravima osoba sa invaliditetom, na čemu iskreno zahvaljujem svima onima koji su u svemu ovome učestvovali. Kao što vam je poznato, po Ustavu BiH i Izbornom zakonu BiH, ovaj dom sačinjava 42 izabrana poslanika, od toga sa teritorije Federacije BiH 28 poslanika, a sa teritorije RS-a 14 poslanika. Kao privremeni predsjedavajući iskoristit ću ovu priliku da sve goste iskreno pozdravim i zahvalim im na dolasku, da svim izabranim poslanicima čestitam i zaželim uspješan, ... veoma uspješan rad u mandatu od četiri godine, koliko ih čeka, i naravno jedan veliki lijepi pozdrav našim predstavnicima medija. U daljem radu ove sjednice veliku pomoć, onu pravu, stručnu, koja treba ljudima kao što sam ja, pružit će naš poštovani sekretar ovog saziva, naša draga Branka Todorović koja je pokazala izuzetnu strpljivost u radu sa mnom da bi mogao da dovedem ovu sjednicu do njenog kraja i izbora predsjedavajućeg ovoga doma. Ja joj se toplo i iskreno, kao čovjek, zahvaljujem. Zamolit ću našu gospođu Todorović da pročita imena svih izabranih poslanika, a i da da neke napomene koje će nam biti korisne u daljem radu ove sjednice i, naravno, do njenog kraja. Gospođo Todorović, molim Vas da dalje nastavite.
Gospodine predsjedavajući, zahvaljujem se. 2 Dakle, u Predstavnički dom Parlamentarne skupštine BiH izabrani su: Iz Federacije BiH Socijaldemokratska partija BiH – Danijela Martinović, Denis Bećirović, Hamdija Lipovača, Mirsad Mešić, Mirza Kušljugić, Nermina Zaimović-Uzunović, Saša Magazinović i Zlatko Lagumdžija; Stranka demokratske akcije – Amir Fazlić, Asim Sarajlić, Salko Sokolović, Senad Šepić, Šefik Džaferović, Šemsudin Mehmedović i Zijad Jagodić; Savez za bolju budućnost BiH - SBB BiH Fahrudin Radončić – Adnan Bašić, Emir Kabil, Ismeta Dervoz i Mirsad Đugum; Hrvatska demokratska zajednica BiH – Dragan Čović, Mato Franjičević i Niko Lozančić; Stranka za BiH – Azra Hadžiahmetović i Beriz Belkić; Hrvatska koalicija HDZ 1990 – HSP BiH – Božo Ljubić i Zvonko Jurišić; Narodna stranka radom za boljitak – Mladen Lijanović Ivanković; Demokratska narodna zajednica DNZ BiH – Nermin Purić. Iz Republike Srpske Savez nezavisnih socijaldemokrata – SNSD Milorad Dodik – Dušanka Majkić, Drago Kalabić, Slavko Jovičić, Milica Marković, Lazar Prodanović, Milorad Živković, Nikola Špirić i Boško Tomić; Srpska demokratska stranka – Darko Babalj, Aleksandra Pandurević, Mladen Bosić i Borislav Bojić; Partija demokratskog progresa – Vesna Krstović-Spremo; Demokratski narodni savez – Petar Kunić. Uvažene dame i gospodo poslanici, uz poziv za ovu sjednicu dobili ste izvod iz Poslovnika Predstavničkog doma, kako biste se u pripremi za ovu sjednicu upoznali sa odredbama Poslovnika koje se tiču konstituiranja ovog doma. Takođe ste dobili upute Centralne izborne komisije po kojima ste prije ove sjednice trebali primiti uvjerenja o dodjeli mandata i potpisati izjavu o prihvatanju mandata ili odbijanju mandata. Taj posao ste okončali. Materijale koji se nalaze u parlamentarnoj proceduri dobit ćete poštom. Dobili ste takođe i publikaciju u kojoj je štampan Ustav BiH i Poslovnik Predstavničkog doma Parlamentarne skupštine BiH, sa izmjenama i dopunama, Bilten Parlamentarne skupštine BiH, kao i Vodič za poslanike i delegate. 3 Dužnost mi je da vas, u ime predsjedavajućeg, zamolim da popunite poslanički karton i da ga vratite nakon toga našoj službi. Sada nam je opet gospodin Adnan Bašić.
Dame i gospodo, vi ste svi dobili dnevni red. Ja bih zamolio gospođu Todorović samo da još jednom pročita tačke dnevnog reda, da tačno znamo taksativno šta slijedi. A, dalji nastavak sjednice će ići po prihvaćenom dnevnom redu. Gospođo Todorović, hoćete li molim Vas pročitati tačno ... ove tačke dnevnog reda koje smo obavezni da provedemo na ovoj sjednici.
Zahvaljujem se. Vi ste dakle u pozivu za ovu sjednicu dobili i prijedlog dnevnog reda, a to je: 1. Davanje svečane izjave poslanika; 2. Izbor predsjedavajućeg, prvog zamjenika predsjedavajućeg i drugog zamjenika predsjedavajućeg Predstavničkog doma; 3. Izbog članova Komisije za pripremu izbora Vijeća ministara BiH. S obzirom da je ovakav dnevni red obavezan po spomenutim odredbama Poslovnika, mislim da nema potrebe diskutovati.
Također, mislim, ja bih samo zamolio gospodu poslanike da se pripreme za davanje svečane izjave, a našeg sekretara, gospođu Todorović zamolit ću da u moje ime pročita tačan tekst naše svečane izjave, a mi ćemo ponavljati kako se to uobičajeno radi u Parlamentu. Gospođo Todorović, molim Vas onda da pristupite čitanju svečane izjave, a da mi poslanici za vama to ponavljamo. Molim vas da ustanete.
'Izjavljujem da ću savjesno obavljati dužnosti koje su mi povjerene; poštivati Ustav Bosne i Hercegovine; u potpunosti provoditi Opći okvirni sporazum za mir u Bosni i Hercegovini; štititi i zauzimati se za ljudska prava i osnovne slobode, te štititi interese i ravnopravnost svih naroda i građana.' 4
Gospodo poslanici, zahvaljujem se. APLAUZ U ... nastavku malo pažnje, mi imamo pripremljen i jedan akt i ovo će biti prvi akt o kojem treba da glasamo. Gospođo sekretar, molim Vas hoćete li pročitati ovaj akt, pa ćemo ga dati na glasanje.
Jutros na radno-konsultativnom sastanku, koji je održan u 10,00 sati, dogovoreno je da se današnja sjednica prekine i njen nastavak zakaže za 22. 12. 2010. godine. Stoga je dogovoreno da se o ovom prijedlogu danas glasa.
Gospodo poslanici, ja vas molim da običnom aklamacijom, dakle dizanjem ruku, prihvatite ovaj akt. Dajem ovaj akt na glasanje. Tko je 'za'? Gospođo sekretar, prebrojte glasove. Tko je 'za', jesmo li svi digli ruke? Ima li tko 'protiv'? 'Suzdržan'?
Za' je 41, nema glasova 'protiv', nema 'suzdržanih'.
Dakle, 41 je 'za', nitko nije 'protiv', nitko 'suzdržan' – prihvaća se ovaj prijedlog. Hvala vam. I, ovim prekidamo ovu sjednicu. Nastavak slijedi onako kako je dogovoreno. Sjednica je prekinuta u 12,20 sati. 5